Mika Keski-Korpi

**Mika Juho Kristian Keski-Korpi** (s. 26. huhtikuuta 1992) on suomalainen drifting-kuljettaja ja YouTube-sisällöntuottaja. Hän kilpailee kansainvälisessä Drift Masters -sarjassa ja on Keski-Korpi Motorsport -tiimin perustaja sekä kuljettaja. Keski-Korpi kilpailee numerolla 46.

## Ura
Mika Keski-Korpi aloitti drifting-uransa vuonna 2016, kun hän kokeili veljensä autotallissa rakennettua kilpa-autoa kilpailutilanteessa. 

Keväällä 2023 Keski-Korpi ryhtyi päätoimiseksi drifting-kuljettajaksi ja yrittäjäksi. Häntä pidetään ensimmäisenä suomalaisena drifting-kuljettajana, joka siirtyi lajin pariin päätoimisesti.

Keski-Korpi palkittiin vuonna 2025 Nivalassa Falken-kiertopalkinnolla, joka on jaettu vuosittain vuodesta 2009 saakka henkilölle tai tiimille, joka on tehnyt huomattavan määrän työtä lajin ja itsensä eteen.

### Drift SM
Keski-Korpi aloitti driftingin vuonna 2016. Hän on kilpaillut Suomen driftingin SM-tasolla vuodesta 2018 lähtien ja saavuttanut useita kärkisijoituksia. 

### Drift Masters
Keski-Korpi on kilpaillut kansainvälisessä Drift Masters -sarjassa ensimmäisen kerran kaudella 2022. Täydet kaudet hän ajoi vuosina 2022, 2023, 2024 ja 2025 ja hänen on ilmoitettu jatkavan sarjassa myös kaudella 2026. Drift Masters -sarjassa hän sijoittui kaudella 2024 sijalle 16 ja kaudella 2025 sijalle 13. Kausilla 2024 ja 2025 hänet valittiin sarja kehittyneimmäksi kuljettajaksi.

## Keski-Korpi Motorsport
Keski-Korpi perusti Keski-Korpi Motorsport -tiimin vuonna 2016. Tiimi kilpailee kansainvälisellä tasolla Drift Masters -sarjassa ja vastaa itse kilpakalustonsa rakentamisesta, kehittämisestä ja ajamisesta. Keski-Korpi Motorsportin toiminta alkoi Keski-Korven veljen autotallista, mutta siirtyi omiin tiloihinsa Ylivieskan Ojakylään vuonna 2021 uuden talon valmistuttua. 

## Kalusto
Keski-Korpi on kilpaillut useilla drifting-autoilla. Toiminta alkoi BMW E30 -autolla, joka oli käytössä vuosina 2016–2018. E30:ssa on käytetty vuosien mittaan muun muassa BMW:n M20 ja M50-moottoria.

Kaudelle 2019 Keski-Korpi rakensi tiiminsä kanssa uuden auton BMW E91 runkoon, käyttäen BMW:n M50 ja Ford:n Barra -moottoria. E91 oli käytössä vuodesta 2019 vuoteen 2023, jonka jälkeen kaudelle 2024 rakennettiin ensimmäinen BMW F22 ja kaudelle 2025 toinen lähes identtinen BMW F22. Molemmat F22-autot on varustettu BMW:n S58-moottorilla ja niiden tehot ovat noin 900 hevosvoimaa.

Samaan aikaan kuin Keski-Korven uusi talo valmistui vuonna 2021, alkoi ”Motorhomen” rakennus käytetystä vuosimallin 2002 linja-autosta, jolla kuljetetaan tiimi ja kilpa-auto kisapaikoille ja takaisin. Vuoden 2025 syyskuussa Keski-Korpi ilmoitti myyvänsä linja-autonsa ostaakseen uuden puoliperävaunun seuraavaa kautta varten.

Kaudella 2025 Keski-Korpi aloitti kilpa-ajamisen yhtä aikaa niin Suomessa SM PRO-sarjassa kuin muualla Euroopassa Drift Masters-sarjassa, toisen auton mahdollistamana.

## Media
Keski-Korpi on myös Youtube-sisällöntuottaja. Hänen Youtube-kanavansa on perustettu vuonna 2017, ja sen ensimmäinen video oli ”Drifting Sm / Radalle.com Turku Artukainen”. Varsinainen sisällöntuotanto alkoi 2018, jolloin Keski-Korpi aloitti uuden kilpa-auton rakentamisen videolla ”Keski-Korpi Motorsport drift car build ep01”. 

Keski-Korven YouTube-kanavalla julkaistaan videoita kilpailutoiminnasta, kaluston rakentamisesta ja kehitystyöstä, yleensä noin kaksi kertaa viikossa. YouTube-kanava kerää vuositasolla noin 2,6 miljoonaa näyttökertaa. 

## Saavutukset

### Kausi 2016
1. sija - Pro-street (sarja)

### Kausi 2017
2. sija - Pro-2 (sarja)

### Kausi 2018
6. sija - Drift SM (sarja)

### Kausi 2019
4. sija - Drift SM (sarja)

### Kausi 2020
2. sija - Drift SM (sarja)

### Kausi 2021
9. sija - Drift SM (sarja)

### Kausi 2022
27. sija - Drift Masters European Championship (sarja)

### Kausi 2023
35. sija - Drift Masters European Championship (sarja)

### Kausi 2024
16. sija - Drift Masters Grand Prix (sarja)

8. sija - Drift SM PRO (sarja)

2. sija - Drift SM PRO RD3 Lahti (osakilpailu)

Drift Masters -sarjan kehittynein kuljettaja 2024

### Kausi 2025
13. sija - Drift Masters Grand Prix (sarja)

5. sija - Drift Masters Grand Prix RD6 Ferropolis (osakilpailu)

5. sija - Drift SM PRO (sarja)

1. sija - Drift SM PRO RD1 Ideapark (osakilpailu)

2. sija - Nivala Drift 2025

3. sija - Chicago Drift 2025 Lahti

Falken-kiertopalkinto 2025

Drift Masters -sarjan kehittynein kuljettaja 2025

## Lähteet